ועדת הפנים והגנת הסביבה, כנסת 20, פרוטוקול מספר 759, 2018-12-03 00:00

יואב קיש: אני פותח את הישיבה בהצעת חוק למניעת הסתננות (עבירות ושיפוט) (הוראת שעה) (תיקון מס' 4) (הארכת תוקף), התשע"ט-2018, בנושא בקשה לדיון מחדש שהגישה חברת הכנסת יעל כהן-פארן.

יואב קיש: בבקשה, נא להציג את הרביזיה.

יעל כהן-פארן: תודה, אדוני היושב-ראש.

יעל כהן-פארן: אמנם התיקון להארכת הוראת השעה הוא ניסוח קצר של שלוש–ארבע שורות, ובכל זאת לטעמי אתם הזדרזתם ביותר לאשר אותה ללא דיון מספק, ללא דיון רציני, בשעת בוקר מוקדמת כאשר רבים מחברי הכנסת שמתגוררים רחוק התקשו להגיע בזמן.

יעל כהן-פארן: לא שזה בסדר, כולם צריכים להיות כאן בזמן, אבל אותו דיון, שנקבע לשעתיים, הסתיים תוך שעה.

יעל כהן-פארן: אתה זוכר את זה, זה היה ביום רביעי בבוקר.

יואב קיש: אין דבר כזה לקבוע דיון לשעתיים, אבל לא משנה.

יעל כהן-פארן: הדיון נקבע לשעתיים.

יעל כהן-פארן: אני זוכרת, זה היה לי בלוח הזמנים.

יואב קיש: אין דבר כזה.

יואב קיש: אני לא עושה דיונים אם לא צריך.

יעל כהן-פארן: אתה קובע דיונים ומסמן אותם בלוח הזמנים.

יעל כהן-פארן: לא היה שום דיון אחרי, הדיון נקבע בין 9:00 ו-11:00.

יעל כהן-פארן: אני הגעתי ב-10:00 והדיון הסתיים.

יעל כהן-פארן: לגופו של עניין מהותית, החוק שהארכתם את תוקפו בהוראת שעה לעוד שנתיים הוא פשוט חוק שנועד להכביד ולהתעלל התעללות נוספת באותם מבקשי מקלט, שאתם מסרבים גם לקרוא להם כך.

יעל כהן-פארן: הגיעו לכאן, ביקשו בקשות מקלט.

יעל כהן-פארן: אתם ממשיכים לקרוא להם מסתננים.

יעל כהן-פארן: בעצם במקום לפתור את הבעיה ולבוא עם מדיניות שתיטיב עם כולם, עם תושבי דרום תל אביב, שאין ספק שסובלים רבות מכך שכל האוכלוסייה הזרה הגיעה לחיות שם, וזה מצב לא תקין, ואנחנו רוצים לשים את דרום תל אביב על ראש שמחתנו ולעזור לדרום תל אביב, אבל במקום לפתור – היה על השולחן מתווה לפתרון רציני מאוד, שלא היה כדוגמתו מול אף מדינה בעולם, שהאו"ם הציב, אבל במקום זה אתם פשוט רוצים - - -

קריאה: הוא לא ישים.

קריאה: זה סתם סיפורים.

יעל כהן-פארן: הוא מאוד ישים.

יעל כהן-פארן: להמשיך באי-מדיניות – זה הכי לא ישים.

יעל כהן-פארן: מה שעשיתם בחוק הזה, אתם פשוט מנופפים בחוק כמעט חסר תוכן, שאתם אפילו לא מסוגלים להסביר לנו – בדיון לקראת הקריאה הראשונה היה חוסר מוחלט של הצדקה של החוק הזה, נציג משרד הפנים לא הציג שום משמעות שהחוק הזה הביא.

יעל כהן-פארן: חמש שנים יש את החוק הזה אבל אף אחד לא יכול היה להגיד במה החוק הזה עשה טוב ומדוע צריך להמשיך איתו.

יעל כהן-פארן: אני רוצה לומר לך, אדוני, במקום לפתור באמת את בעיית מבקשי המקלט במדינת ישראל, שאתה קורא להם מסתננים, אני אומרת לך, אתם מנופפים בחקיקה חסרת ערך מול תושבי דרום תל אביב המסכנים, שבאים בצדק לוועדה כדי שניתן להם פתרונות ומענה.

יעל כהן-פארן: בסופו של דבר אתם פשוט מסרבים להקשיב לקול ההיגיון ולמצוא פתרון אמיתי שיעזור לכולם.

יואב קיש: תודה רבה.

יואל חסון: התייעצות סיעתית.

בשעה 11: אני רק רוצה להודיע לפרוטוקול שהמיזוג אושר.

בשעה 11: הרביזיה הוסרה מוועדת הכנסת ולכן המיזוג מאחורינו.

יואב קיש: נא לשבת.

יואב קיש: אני מחדש את הישיבה.

יואב קיש: אנחנו עוברים להצבעה.

יואב קיש: מי בעד הרביזיה של חברת הכנסת יעל כהן-פארן?

יואב קיש: ירים את ידו.

יואב קיש: מי נגד?

יואב קיש: מי נמנע?

יואב קיש: בעד – 5

יואב קיש: נמנעים – אין הבקשה לדיון מחדש של חברת הכנסת יעל כהן-פארן בהצעת חוק למניעת הסתננות (עבירות ושיפוט) (הוראת שעה) (תיקון מס' 4) (הארכת תוקף), התשע"ט-2018 לא נתקבלה.

יואב קיש: הבקשה לדיון מחדש לא נתקבלה.

יואב קיש: הצעת החוק אושרה לקריאה שנייה ושלישית ותעלה להצבעה במליאה בשבוע הבא.

יואב קיש: אם הצעת החוק לא תעבור בשבוע הבא אנחנו נאבד את התוקף של החוק, כי החוק המקורי הוא עד 13 בדצמבר.